钦定古今图书集成/明伦汇编/氏族典/第030卷 > 《罗泌路史》 > 《后纪》
## 钦定古今图书集成/明伦汇编/氏族典/第030卷 > 《罗泌路史》 > 《后纪》

太昊伏羲氏。《方牙》。一曰苍牙，风姓。

孔演《明道经》云：“遂皇在伏羲前，风姓始王天下。” 是伏羲因遂皇之姓矣。《三坟书》言因风而生为风姓。邓氏《姓书》云：“东方之帝，木能生风，故为姓。” 岂其然哉？予固谓上世尝有风国，因为姓尔。故帝后有风后，风国之后，盖久而后得之。《元女经》云：“禹问风后，知其后” 云。详《国名记》。